  Майя Бывальцева 2-тӥ тулыспалэ Удмуртиысь гурт ёросъёс 15 школа автобусъёс басьтӥзы. Элькунэ 15-22 интылы чаклам ГАЗ машинаос вуизы. Со сярысь элькунысь дышетонъя но тодосъя министерстволэн пресс-службаез ивортӥз. Выль автобусъёс Алнаш, Балезино, Вавож, Глаз, Грак, Кез, Кизнер, Кияса, Красногорск, Сюмси, Сарапул, Эгра, Юкаменск ёросъёсы кошкизы. Школа автобусъёслэн ужан вакытсы 10 арозь гинэ чакламын, соин ик транспортэз воштыны кулэяськон бадӟым. Кызьы вераз элькунысь дышетонъя но тодосъя министр Светлана Болотникова, Удмуртиын 600-лэсь трос ятыр школа маршрутъёс. Нуналлы быдэ сюрес вылэ 382 автобусъёс пото. Кылем арлы кулэяськон 100 процентлы быдэстымтэ на. 2020-тӥ арын милем 37 федерал автобусъёс вуизы – Выль ар азьын одӥг партизэ сётӥм ни, туннэ эшшо 15 машинаос сётӥськом ёрос школаослы, кытын кулэяськон тужгес бадӟым Светлана Болотникова, Удмуртиысь дышетонъя но тодосъя министрВыль автобусъёс ГЛОНАСС сӧзнэтэн герӟамын, ӵуж пиштӥсь тыл но мукет пуктэмын. Техникалэн оглом дуныз 24 миллион 100 манет луиз. Ваньмыз со пиналъёс понна лэсьтӥське: дышетсконниосты выльдонъя программа но, туала тӥрлык басьтон, выль школаос пуктон, школаослы транспорт басьтон но интернетэн герӟан. Ваньмыз со гуртысь но, карысь но пиналъёслы ӟечлыко дышетскыны луонлыкъёс кылдытон понна, кызьы со «Образование» йӧскалык ӵектосын пусъемын Светлана Болотникова, Удмуртиысь дышетонъя но тодосъя министрТодэ вайытом, 2020-тӥ арын Удмуртие 37 школа автобусъёс вуизы, со пӧлысь 17-зэ ёросъёслы Выль ар азьын сётӥзы. Транспортэн выльдыны оглом 80 миллион манет пала коньдон висъязы.  Тегъёс: Авто Ижкар Удмуртия школаос автобусъёс СветланаБолотникова  